* 1. **Tipuri de intervenții sub formă de plăți directe**

|  |  |
| --- | --- |
| Codul intervenției (RO) |  |
| Codul bugetar al intervenției (EC) |  |
| Denumirea intervenției | **Măsură pentru bunăstarea tineretului bovin la îngrășat** |
| Tipul intervenției | Eco-schemă |
| Indicator de realizare | *200.000 UVM* |
| Intervenția include cheltuieli reportate din PDR? | Programe pentru climă***,*** mediu ***și bunăstarea animalelor -*** Articolul ***31 SPR*** |

* + 1. **Sfera teritorială și dimensiunea regională**

Dimensiunea Regională [doar pentru intervențiile prevăzute la articolele 29 și 31]

* National ○ Regional ○ Național cu element regionale

Descrierea domeniului de aplicare teritorial

Eco-schema se implementează la nivel național.

* + 1. **Obiective specifice conexe și obiectivul transversal**

*SO 9* Îmbunătățirea răspunsului dat de agricultura Uniunii exigențelor societale referitoare la hrană și la sănătate, inclusiv la *alimentele de înaltă calitate*, sigure *și* hrănitoare *produse într-un mod* durabil, *reducerea* deșeurilor alimentare, precum și *îmbunătățirea* bunăstării animalelor *și combaterea rezistenței la antimicrobiene*

 (g) acțiuni de îmbunătățire a bunăstării animalelor sau de combatere a rezistenței la antimicrobiene

* + 1. **Nevoi(e) abordate prin intervenție**

Cod -043 Dezvoltarea sectorului agroalimentar, obținerea de alimente sigure și nutritive, produse într-un mod sustenabil cu beneficii pentru mediu şi consumatori și adaptarea acestuia la standardele UE și dezvoltarea lanțurilor de aprovizionare

Cod- 045- Asigurarea unor condiții superioare de bunăstare a animalelor

**Indicator(i) de rezultat**

*R.44PR Îmbunătățirea bunăstării animalelor:*

*Ponderea de unități vită mare (UVM) care fac obiectul acțiunilor care beneficiază de sprijin pentru îmbunătățirea bunăstării animalelor*

* + 1. **Design, cerințele și condițiile specifice de eligibilitate ale intervenției**

Descriere

Fermierii vor fi sprijiniți pentru punerea în aplicare a angajamentelor privind bunăstarea animalelor care depășesc standardele obligatorii relevante care rezultă din legislația națională și europeană.

Acest sprijin este destinat să acopere costurile suplimentare suportate și pierderile de venituri ca urmare a aplicării măsurilor superioare de bunăstare a animalelor.

Intervenția se aplică următoarelor specii și categorii de animale: tineret bovin la îngrășat.

**Intervenția urmărește:**

1. creșterea cu cel puțin 10% a spațiului disponibil alocat fiecărui animal, exploatat în sistemul semintensiv și intensiv în stabulație

2. asigurarea condițiilor de confort sporite în zona de odihnă a animalelor

3. monitorizarea activității zilnice a animalelor

Eco-schema pentru îngrășarea tineretului bovin se acordă fermierilor activi care îndeplinesc următoarele condiții:

-să dețină un efectiv rulat/an de maximum 5000 capete de tineret bovin cu vârsta de maxim 32 de luni.

- beneficiarul trebuie sa fie înregistrat în Baza de Date Electronică a ANSVSA și să dețină un cod de exploatație.

-beneficiarul deține autorizare/înregistrare sanitar veterinară pentru întreaga exploatație cu cod ANSVSA

- livrează animalele pentru sacrificare în abatoare autorizate sanitar-veterinar care sunt supuse controlului autorității competente privind respectarea Ordinul nr. 180/2006 pentru aprobarea Normei sanitare veterinare privind protecția animalelor în timpul sacrificării și uciderii;

- sunt eligibile doar efectivele ieșite din exploatație către abatoare autorizate

-se angajează să respecte cerințele de bază relevante și cerințele specifice pe întreaga perioadă a angajamentului.

**Beneficiarul:**

-  crescător de animale care se încadrează în categoria fermierilor activ (conform definiției naționale) în înțelesul articolului 4 din Regulamentul (UE) 2115/2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013 ale Parlamentului European și ale Consiliului, dețin animalele înregistrate în RNE.

- deține o exploatație autorizată sanitar-veterinar și solicită sprijin prin aceasta ecoschemă pentru tineret bovin la îngrășat.

Descrierea angajamentelor pentru eco-scheme

Condiții suplimentare care depășesc standardele superioare

1. Creșterea cu cel puțin 10% a spațiului util din adăpost, alocat fiecărui animal în perioada de stabulație.

2. Menținerea zonei de odihnă din adăpost în condiții de confort sporit, prin creșterea cantității minime de așternut cu 50%, de la 2kg/cap/zi la 3 kg/cap/zi.

3. Monitorizarea activității zilnice a animalelor

- monitorizarea fără soft: minim 3 observații/zi.

- monitorizarea cu soft: ingesta, timp de rumegare, timp de odihnă, timp de activitate (hiperactivitate), temperatura (abateri de la normal) cu baza de date pe 5 zile

Definirea beneficiarilor eligibili și condițiile de eligibilitate specifice legate de beneficiari și aria de aplicabilitate și, după caz, alte obligații relevante

Cerințe specifice:

Eco-schema se adresează crescătorilor de tineretul bovin femel și mascul din specia bovine cu vârsta de maximum 32 de luni care trebuie să îndeplinească următoarele condiții:

-să dețină un efectiv rulat/an de maximum 5000 capete tineret bovin la îngrășat

-efectivul eligibil trebuie să fie deținut până la data livrării în vedere sacrificării, minim 6 luni în exploatație;

-greutatea la livrare în vederea sacrificării către un abator autorizat este de minim 450 kg în viu/cap.

* + 1. **Identificarea elementelor de referință relevante (GAEC relevante, cerințe statutare de management (SMR) și alte cerințe obligatorii stabilite de legislația națională și cea a Uniunii), după caz, descrierea obligațiilor relevante specifice în temeiul SMR și explicația cu privire la modul în care angajamentul depășește cerințe obligatorii**

Lista SMR relevante

SMR 11 Directiva 98/58/CE a Consiliului din 20 iulie 1998 privind protecția animalelor de fermă (JO L 221, 8.8.1998, p. 23):

Lista standardelor naționale obligatorii relevante:

Ordin nr. 75/2005 pentru aprobarea Normei sanitare veterinare privind protecția animalelor de fermă.

Proiect de ORDIN al preşedintelui Autorităţii Naţionale Sanitare Veterinare şi pentru Siguranţa Alimentelor pentru aprobarea Normei sanitare veterinare ce stabileşte standarde minime pentru protecţia bovinelor şi a Normei sanitare veterinare ce stabileşte standarde minime pentru protecţia ovinelor şi caprinelor

Standarde actuale

Proiect de ORDIN al preşedintelui Autorităţii Naţionale Sanitare Veterinare şi pentru Siguranţa Alimentelor pentru aprobarea Normei sanitare veterinare ce stabileşte standarde minime pentru protecţia bovinelor şi a Normei sanitare veterinare ce stabileşte standarde minime pentru protecţia ovinelor şi caprinelor- art. 12.

1. Suprafaţă disponibilă tineret bovin la îngrășat baseline:

• tineret bovin la îngrașat cu o greutate vie până la 150 kg 1,5 mp

• tineret bovin la îngrașat cu o greutate vie între 150-220 kg – 1,7 mp

• tineret bovin la îngrașat cu o greutate vie între 221 -300 kg - 1,8 mp

• tineret bovin la îngrașat cu o greutate vie peste 300 kg - 2,5 mp

2. Adăposturile pentru tineretul bovin la îngrășat trebuie construite astfel încât sa permita animalelor să aibă acces la o zona de odihna confortabilă din punct de vedere fizic şi termic, drenată şi curăţată corespunzător şi care să permită tuturor animalelor să se odihnească în același timp. Pentru aceasta se utilizează materiale higroscopice prin aplicarea a 2kg/cap/zi.

Proiect de ORDIN al preşedintelui Autorităţii Naţionale Sanitare Veterinare şi pentru Siguranţa Alimentelor pentru aprobarea Normei sanitare veterinare ce stabileşte standarde minime pentru protecţia bovinelor şi a Normei sanitare veterinare ce stabileşte standarde minime pentru protecţia ovinelor şi caprinelor.

3. Pentru înregistrarea informaţiilor, precum ingestia de alimente temperatura corporală, sunt utilizate dispozitive tehnologice, acestea trebuie să fie utilizate pentru monitorizarea stării de sănătate iar informaţiile trebuie să fie verificate cel puţin o dată pe zi.

Ordinul 75/2005 Norma sanitară veterinară privind protecţia animalelor de fermă din 15.08.2005 (Directiva 98/58/CE a Consiliului din 20 iulie 1998 privind protecția animalelor de fermă (JO L 221, 8.8.1998, p. 23):

Art.13 Toate echipamentele mecanice sau automate indispensabile pentru sănătatea şi bunăstarea animalelor trebuie inspectate cel puţin o dată pe zi.

Legătura dintre GAEC, SMR și standardele naționale cu eco scheme

Condiții suplimentare care depășesc standardele superioare:

1. Suprafaţă disponibilă tineret bovin la îngrășat:

• tineret bovin la îngrașat cu o greutate vie până la 150 kg 1,65 mp

• tineret bovin la îngrașat cu o greutate vie între 150-220 kg – 1,87 mp

• tineret bovin la îngrașat cu o greutate vie între 221 -300 kg - 1,98 mp

• tineret bovin la îngrașat cu o greutate vie peste 300 kg - 2,75 mp

2. Zona de odihnă în condiții superioare de bunăstare trebuie să fie în condiții de confort sporit prin aplicarea suplimentară a 1 kg/cap/zi de material absorbant (așternut)

3. Monitorizarea activității zilnice a animalelor:

- monitorizarea fără soft: minim 3 observații/zi.

- monitorizarea cu soft: ingesta, timp de rumegare, timp de odihnă, timp de activitate (hiperactivitate), temperatura (abateri de la normal) cu baza de date pe 5 zile

* + 1. **Sume şi rate de sprijin**

Descriere

|  |
| --- |
| **Cuantum total anual estimat:**1. creșterea cu cel puțin 10% a spațiului disponibil alocat fiecărui animal, exploatat în sistemul semintensiv și intensiv în stabulație76,57 euro/UVM \* 200.000 UVM =15.314.000 euro2. asigurarea condițiilor de confort sporite în zona de odihnă a animalelor 10,91 euro/UVM \* 200.000 UVM= 2.182.000 euro3. monitorizarea activității zilnice a animalelor 22,04 euro/UVM \* 200.000 UVM =4.408.000**Total =15.314.000 + 2.182.000 +4.408.000 =21.904.000** |

* + 1. **Informații privind ajutorul de stat**

Intervenția este în afara domeniului de aplicare al articolului 42 din TFUE și face obiectul evaluării ajutorului de stat:

○ Da

**●** Nu

○ Mixt – activitățile sprijinite pot depăși sau nu preverile art. 42 din TFUE

* + 1. **Informații suplimentare specifice tipului de intervenție**

|  |
| --- |
| **Tipul de angajament în cadrul intervenției**○ Bazat pe rezultate (cu posibilitatea de a selecta și alege) ● Bazat pe management (cu posibilitatea de a selecta și alege) ○ Hibrid (bazat pe management și pe rezultate) **Explicații privind obligațiile/posibilitățile beneficiarilor în raport cu angajamentele prevăzute în intervenție**Beneficiarii intervenției trebuie să respecte la nivelul întregii exploatații agricole condiționalitățile stabilite în temeiul Regulamentului(UE) 2021/2115 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și prevăzute în legislaţia naţională.Cerințele de bază și cerințele specifice se aplică la nivelul întregii exploatații cu angajamente de bunăstare a animalelor.O clauză de revizuire este prevăzută pentru angajamentele încheiate în cadrul acestei intervenții pentru a asigura ajustarea acestora în cazul modificării cerinţelor de bază pe care angajamentele trebuie să le depășească. În cazul în care adaptarea nu este acceptată de beneficiar, angajamentul încetează și rambursarea nu este solicitată pentru perioada în care angajamentul a produs efecte. |

* + 1. **Conformitatea cu regulile OMC**

|  |
| --- |
| Intervenția se încadrează în „cutia verde” – conform celor prevăzute la secțiunea ”*Forma şi rata sprijinului/primei/metode de calcul*”. |

* + 1. **Cuantum unitar planificat – definiție**

|  |  |
| --- | --- |
| Cod cuantum unitar  |  |
| Cod bugetar |  |
| Denumire cuantum unitar planificat |  |
| Tipul cuantumului unitar planificat | ○ uniform ○ mediu  |
| Valoarea pentru primul an  | 21.904 mii euro |
| Unitatea de rezultat corespunzătoare – dacă este cazul | UVM |
| Explicația și justificare legate de valoare  |  |
| Grup teritorial (aplicabil pentru *PD -* *BISS +CRISS*) |  |
| Regiune (i) *(aplicabil doar pentru eco-scheme)* |  |
| Indicator de Resultat | 200.000 UVM |
|  |  |

* + 1. **Planificarea cuantumurilor unitare – Tabel financiar cu realizări**

|  |  |  |  |  |  |  |
| --- | --- | --- | --- | --- | --- | --- |
| An financiar | 2023 | 2024 | 2025 | 2026 | 2027 | Total 2023 - 2027 |
| bovine | 21.904 mii euro | 21.904 mii euro | 21.904 mii euro | 21.904 mii euro | 21.904 mii euro | 109.520 mii euro |